CELEX: 32014D0691
Language: hu
Date: 2014-09-29 00:00:00
Title: 2014/691/EU: A Tanács határozata ( 2014. szeptember 29. ) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról szóló 2014/668/EU határozat módosításáról

3.10.2014   
            
            
               HU
            
            
               Az Európai Unió Hivatalos Lapja
            
            
               L 289/1
            
         A TANÁCS HATÁROZATA
   (2014. szeptember 29.)
   az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról szóló 2014/668/EU határozat módosításáról
   
      (2014/691/EU)
   
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikke (5) bekezdésével és a 218. cikke (8) bekezdésének második albekezdésével,
   tekintettel az Európai Bizottság javaslatára,
   mivel:
   
               (1)
            
            
               2014. június 23-án a Tanács elfogadta a 2014/668/EU határozatot (1).
            
         
               (2)
            
            
               Az ukrán oldallal folytatott egyeztetéseket követően és az ukrajnai békefolyamat végrehajtása iránti átfogó erőfeszítések keretében a Bizottság azt javasolta a Tanácsnak, hogy 2015. december 31-ig halasszák el az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a társulási megállapodás) kereskedelemmel kapcsolatos rendelkezéseinek (IV. cím) ideiglenes alkalmazását, és ezzel egyidejűleg továbbra is alkalmazzák az Ukrajna javára nyújtott autonóm uniós kereskedelmi intézkedéseket.
            
         
               (3)
            
            
               A társulási megállapodás III., IV., V., VI. és VII. címe vonatkozó rendelkezéseinek, valamint a vonatkozó mellékleteknek és jegyzőkönyveknek az ideiglenes alkalmazását több lépésben kell megkezdeni. A III., V., VI. és VII. cím, továbbá a vonatkozó mellékletek és jegyzőkönyvek tekintetében a társulási megállapodás 486. cikke szerinti értesítést haladéktalanul – a 2014/295/EU tanácsi határozat (2) 4. cikkében szereplő rendelkezések értesítésével együtt – meg kell tenni. A IV. cím és a vonatkozó mellékletek és jegyzőkönyvek tekintetében az értesítést úgy kell megtenni, hogy az ideiglenes alkalmazás 2016. január 1-jén megkezdődjön.
            
         
               (4)
            
            
               Ezért a 2014/668/EU határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2014/668/EU határozat 4. cikke a következő bekezdésekkel egészül ki:
   
      „A III., V., VI. és VII. cím vonatkozó rendelkezései, valamint a vonatkozó mellékletek és jegyzőkönyvek tekintetében a megállapodás 486. cikke szerinti, az ideiglenes alkalmazásra vonatkozó értesítést haladéktalanul meg kell tenni.
      A IV. cím vonatkozó rendelkezései, valamint a vonatkozó mellékletek és jegyzőkönyvek tekintetében a megállapodás 486. cikke szerinti értesítést úgy kell megtenni, hogy az ideiglenes alkalmazás 2016. január 1-jén megkezdődjön”
   
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2014. szeptember 29-én.
      
         
            a Tanács részéről
         
         
            az elnök
         
         S. GOZI
      
   
   
      (1)  A Tanács 2014. június 23-i 2014/668/EU határozata az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról (HL L 278., 2014.9.20., 1. o.).
   
      (2)  A Tanács 2014. március 17-i 2014/295/EU határozata az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a Preambulum, az 1. cikk, valamint az I., II. és VII. címek rendelkezései tekintetében az Európai Unió nevében történő aláírásáról és ideiglenes alkalmazásáról (HL L 161., 2014.5.29., 1. o.).